b'\n_START_ARTICLE_\nBatman: The Killing Joke\n_START_PARAGRAPH_\nBatman:The Killing Joke er en grafisk roman fra 1988, skrevet af Alan Moore og illustreret af Brian Bolland. I 2016 kom en film baseret p\xc3\xa5 den grafiske roman.\n_START_SECTION_\nHistorie\n_START_PARAGRAPH_\nRomanen starter med at en falleret stand-up komiker, der er desperat for at st\xc3\xb8tte sin gravide kone, og derfor hj\xc3\xa6lper nogle kriminelle med at bryde ind i en kemikaliefabrik. Efter Batman ankommer, bliver komikeren s\xc3\xa5 skr\xc3\xa6mt, at han falder ned i kemikalierne, der g\xc3\xb8r hans hud hvid, og g\xc3\xb8r ham sindssyg. Han er nu Jokeren._NEWLINE_Flere \xc3\xa5r senere ankommer Batman til Arkham Asylum for at tale med Jokeren, om at slutte deres \xc3\xa5rlange kamp, men opdager at Jokeren allerede er flygtet, og har sat en falsk Joker i sit sted. Bagefter bliver Batgirl skudt i maven, af Jokeren, som kidnapper hendes far, James Gordon, og tager ham med til en forlystelsespark. Jokeren l\xc3\xa6nker Gordon til en af forlystelserne og tvinger ham til at se billeder af hans skudte datter. _NEWLINE_Bagefter sender Jokeren en invitation til Batman, for at han skal komme til forlystelsesparken. Batman fanger Jokeren og fort\xc3\xa6ller ham, at deres lange kamp skal stoppe, men Jokeren beslutter sig for at fort\xc3\xa6lle en joke om to fanger, der pr\xc3\xb8ver at flygte fra et sindssygehospital. Batman og Jokeren begynder at grine, mens politiet ankommer. Jokerens latter stopper brat, mens Batman griner videre.'